b'\n_START_ARTICLE_\nRievaulx Abbey\n_START_SECTION_\nUstanovitev\n_START_PARAGRAPH_\nRievaulx Abbey je bila ustanovljena leta 1132. Dvanajst menihov iz samostana Clairvauxu je od\xc5\xa1lo kot poslanstvo za kolonizacijo na sever Anglije in \xc5\xa0kotske. To je bila prva cistercijanska opatija na severu. S\xc4\x8dasoma je postala ena od velikih cistercijanskih opatij Yorkshirea, druga za slavno Fountains Abbey._NEWLINE_Njena oddaljena lokacija je bila idealna za cistercijane, katerih \xc5\xbeelja je bila, da sledijo strogemu \xc5\xbeivljenju v molitvi in samooskrbi z malo stika z zunanjim svetom. Patron Walter Espec, \xc4\x8dlan cistercijanske skupnosti, je ustanovil \xc5\xa1e opatijo Wardon v Bedfordshireu na nedonosni pustinji na enem od njegovih podedovanih posestev.\n_START_SECTION_\nFinanciranje\n_START_PARAGRAPH_\nSamostan se nahaja v gozdnatem predelu ob reki Rye, v zavetju hribov. Da bi imeli dovolj ravnice za obdelavo, so del reke preusmerili bolj zahodno od svoje nekdanje struge. Menihi so v 12. stoletju spremenili tok reke trikrat. Stara struga je vidna osnovi opatije. To je ilustracija tehni\xc4\x8dne iznajdljivosti menihov, ki so s\xc4\x8dasoma zgradili donosno poslovanje z rudarjenjem svinca in \xc5\xbeeleza, redili so ovce in prodajali volno kupcem iz vse Evrope. Opatija Rievaulx je postala ena najve\xc4\x8djih in najbogatej\xc5\xa1ih v Angliji s 140 menihi in \xc5\xa1e veliko ve\xc4\x8d bratov laikov. Obsegala je 6.000 hektarjev zemlji\xc5\xa1\xc4\x8d in ustanavljala h\xc4\x8derinske opatije v Angliji in na \xc5\xa0kotskem._NEWLINE_Proti koncu 13. stoletja se je opatija zadol\xc5\xbeevala za svoje gradbene projekte in zaradi izgubljenega prihodka zaradi epidemije bolezni ovac (psoroptic mange). Nesre\xc4\x8da je ote\xc5\xbeila delo plenilcem iz \xc5\xa0kotske v za\xc4\x8detku 14. stoletja. Da bi bile stvari \xc5\xa1e slab\xc5\xa1e, je prebivalstvo v sredini 14. stoletja ogro\xc5\xbeala \xc4\x8drna smrt (kuga, zato je bilo te\xc5\xbeko zaposliti nove lai\xc4\x8dne brate za ro\xc4\x8dno delo. Opatija je bila prisiljena oddati v najem velik del svojih zemlji\xc5\xa1\xc4\x8d. Leta 1381 je bilo le \xc5\xa1e \xc5\xa1tirinajst menihov, trije lai\xc4\x8dni bratje in opat, nekatere stavbe so opustili._NEWLINE_Do 15. stoletja je bila cistercijanska praksa doslednega spo\xc5\xa1tovanja pravil svetega Benedikta  opu\xc5\xa1\xc4\x8dena v prid bolj udobnemu \xc5\xbeivljenju. Menihom je bilo dovoljeno jesti meso in imeti zasebno stanovanje, tudi opat je imel precej\xc5\xa1nje zasebno gospodinjstvo.\n_START_SECTION_\nUkinitev\n_START_PARAGRAPH_\nSamostan je ukinil kralj Henrik VIII. leta 1538. Takrat so poro\xc4\x8dali, da je 72 stavb zasedalo poleg opata \xc5\xa1e 21 menihov ter 102 delavca, dohodki so zna\xc5\xa1ali 351 \xc2\xa3 na leto. Samostan je imel v lasti prototip plav\xc5\xbea v Laskillu z zelo u\xc4\x8dinkovito proizvodnjo litega \xc5\xbeeleza, kot so sodobni dana\xc5\xa1nji plav\xc5\xbei. Gerry McDonnell (arheometalurg Univerze v Bradfordu) ocenjuje, da je zaprtje Rievaulxa prestavilo industrijsko revolucijo za dve in pol stoletja._NEWLINE_Henrik je ocenil, da so stavbe neprimerne za bivanje in odvzel dragocenosti, kot je bil svinec. Lokacijo je prodal grofu Rutlandu, enem od svojih svetovalcev, dokler se ni prenesla v dru\xc5\xbeino Duncombe._NEWLINE_V 1750-tih je Thomas Duncombe III. polep\xc5\xa1al posestvo z izgradnjo terase z dvema templjema v gr\xc5\xa1kem stilu. So v oskrbi National Trust. Ru\xc5\xa1evine opatije pa so v skrbi English Heritage.'